The wonderful world of private business
The wonderful world of private business ili Čudesan svijet privatluka je treći studijski album grupe Elvis J. Kurtović & His Meteors iz 1988. godine u izdanju diskografske kuće Diskoton. Kao gost na ovom albumu, u pjesmi “EJK Raping” pojavljuje se Nele Karajlić iz benda Zabranjeno Pušenje. Album je najzrelije ostvarenje benda koji je nastao na prelasku iz jednog društvenog sistema u drugi. Cijeli album, a posebno naslov i omot, predstavljaju parodiju na pojavu nove društvene kategorije tj. privatnih poduzetnika. Autori većine tekstova su Elvis J. Kurtović i Zoran Degan "Poka".